Veels geluk met jou 60ste, Skillie!Henry met die koek vir sy 60ste verjaarsdag (Foto: Clyde Peeling’s Reptiland) ŉ Dieretuin in Pennsilvanië in die VSA het ŉ verjaarsdagpartytjie gehou vir ŉ 60-jarige skilpad – boonop met ŉ koek wat gemaak is met sy gunstelingvrugte! Henry, ŉ Aldabra-skilpad, het aanlyn bekendheid verwerf toe Clyde Peeling’s Reptiland, ŉ dieretuin in Allenwood, ŉ video van hom gedeel het waar hy sy koek geniet. Henry spog met ŉ silwer verjaarsdaghoedjie en is klaarblyklik beïndruk met sy waatlemoenkoek. Kalin Palmatier, ŉ woordvoerder van die dieretuin, het aan Insider gesê die koek bestaan slegs uit vrugte en groente. Die “stokkies” wat die koek aanmekaar verbind het, is droë spaghetti. “Ons bederf graag ons diere op sulke spesiale geleenthede. En om 60 jaar oud te word is ŉ goeie rede om fees te vier!” Henry se “kamermaat” Al, het in 2016 met sy 50ste verjaarsdag ook ŉ spesiale partytjie gehad. Besoekers aan die dieretuin word ook genooi om dié spesiale geleenthede met die diere te kom vier. Henry the Tortoise Enjoying his Birthday "Cake" #ICYMI, over the weekend we celebrated Henry's 60th birthday! Zoo keeper Leslie made him a special "cake" made of fruits and veggies . . . and as you can see, he enjoyed it!(music courtesy of bensound.com) Posted by Clyde Peeling's Reptiland on Monday, July 22, 2019 Klik hier as die video nie direk in jou webblaaier speel nie